Проект на Наредба за изменение на Наредба №14 на Общински съвет-Разград за определянето и и администрирането на местните такси и цени на услуги на територията на община Разград.

На заседание, проведено на 29.11.2022 г. на Общински съвет-Разград се разгледа проект за Наредба за изменение на Наредба №14 на Общински съвет-Разград, внесен от общинския съветник Руско Дянков.

В него вносителят предлага чл.58, т.50.1 да бъдат изменени както следва:

|  |  |  |
| --- | --- | --- |
| ЦПЛР -Ученическо общежитие- гр.Разград | **ПРЕДИ****ИЗМЕНЕНИЕТО** | **СЛЕД****ИЗМЕНЕНИЕТО** |
| 50. | За нощувка |  |  |  |
| 50.1. | За външни ползватели – на легло |  |  |  |
| За ползване на стая – самостоятелна | лв. | 16,00 | **30,00** |
| За индивидуална нощувка за 1 легло | лв. | 10,00 | **15,00** |
| За организирани групи | лв. | 5,00 | **10,00** |

Общинският съвет прие решение №562, с което измени предложението на вносителя както следва:

**§ 1. В Чл. 58, ал. 1 се правят следните изменения:**

**т. 50. За нощувка;**

**т. 50.1. За външни ползватели – на легло;**

 **за ползване на стая – двойно настаняване – 30 лв.**

 **за ползване на стая – единично настаняване – 15 лв.**

 **за организирани групи над 10 човека – 10 лв.**

Това налага да се проведе ново обществено обсъждане на изменения проект за подзаконов нормативен акт.

В съответствие с разпоредбите на чл.26, ал.3 и ал. 4 от Закона за нормативните актове и във връзка с чл.13, т.3 от Указ №883 от 24.04.1974 г. за прилагане на Закона за нормативните актове в законоустановения срок от 30 дни Общински съвет Разград чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредба за изменение на Наредба № 14 на Общински съвет Разград за определянето и администрирането на местните такси и цени на услуги на територията на община Разград на електронна поща s.ismailova@razgrad.bg, e.ahmedova@razgrad.bg или в деловодството на Община Разград на адрес: гр. Разград, бул. „Бели Лом“ № 37А, партерен етаж, стая 06 „Деловодство“.

**ДО**

**ОБЩИНСКИ СЪВЕТ**

**РАЗГРАД**

**Д О К Л А Д Н А З А П И С К А**

**ОТ РУСКО КУЛЕВ ДЯНКОВ – ОБЩИНСКИ СЪВЕТНИК ОТ ГРУПАТА НА “ВМРО - КАУЗА РАЗГРАД“**

**Относно:** Наредба за изменение на Наредба № 14 на Общински съвет Разград за определянето и администрирането на местните такси и цени на услуги на територията на община Разград.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

С Решение № 242 по Протокол № 18 от 29.11.2016 г. на Общински съвет Разград е приета Наредба № 14 за определянето и администрирането на местните такси и цени на услуги на територият на община Разград, многократно изменяна и допълвана с решения на Общински съвет Разград, последното от които е Решение № 454 по Протокол № 33 от 15.04.2022 г. Предлаганите с настоящата докладна записка изменения в Наредба № 14 на Общински съвет Разград са продиктувани от изложените по-долу обстоятелства:

 Промените са наложителни предвид новите икономически условия в които се намира страната засягащи и ЦПЛР- Ученическо общежитие- гр.Разград, както следва:

- Изключително високи и непосилни цени на енергоносителите (газ,ел.енергия, вода). Тези консумативи са необходими целогодишно.

- Въпреки отменената епидемиологична обстановка ЦПЛР - Ученическо общежитие продължава да изразходва не малко средства за дезинфектанти.

- Висока инфлация.

По-долу прилагам сравнителна таблица в която е направена съпоставка между сегашните цени и предлаганото изменение на чл. 58, т. 50 и 50.1 включително от цитираната наредба, както следва:

|  |  |  |
| --- | --- | --- |
| ЦПЛР -Ученическо общежитие- гр.Разград | **ПРЕДИ ИЗМЕНЕНИЕТО** | **СЛЕД ИЗМЕНЕНИЕТО** |
| 50. | За нощувка |  |  |  |
|  50.1. | За външни ползватели – на легло |  |  |  |
| За ползване на стая – самостоятелна | лв. | 16,00 | **30,00** |
| За индивидуална нощувка за 1 легло | лв. | 10,00 | **15,00** |
| За организирани групи | лв. | 5,00 | **10,00** |

Предложените по-горе изменения са придружени от финансов анализ приложен към настоящата Наредба за изменение на Наредба № 14 на Общински съвет Разград за определянето и администрирането на местните такси и цени на услуги на територията на община Разград.

**1. *Основни цели, които се поставят:***

Целта на предлаганата промяна е привеждане на Наредба № 14 на Общински съвет Разград за определянето и администрирането на местните такси и цени на услуги на територията на община Разград в съответствие с новите икономически условия в които се намира страната засягащи и ЦПЛР- Ученическо общежитие- гр.Разград, което налага увеличаване на цените на предлаганите услуги.

2. ***Финансови и други средства, за прилагане на изискванията на новата уредба –*** не са необходими.

3***. Очаквани резултати*** – Генериране на по-висок приход чрез увеличаване на цените на предоставяните услуги и улесняване издръжката на ЦПЛР - Ученическо общежитие - гр.Разград.

4. ***Анализ за съответствие с правото на Европейския съюз:***

Настоящата Наредба е в съответствие с Европейската Харта за местното самоуправление, Европейската Харта за регионално развитие, както и с директиви на Европейската общност, свързани с тази материя, предвид съответствието на проекта с основни нормативни актове (Административнопроцесуалния кодекс, Закона за местните данъци и такси), и др. с тях.

Изготвеният проект, в съответствие с изискванията на чл. 26, ал. 3 и ал. 4 от Закона за нормативните актове е публикуван на интернет страницата на Община Разград на 04.10.2022 г.

След приемане на Решение №562 от 29.11.2022 г. за изменение на предложения проект измененият проект е публикуван на интернет страницата на Община Разград на 12.12.2022 г.

Предвид гореизложеното и на основание чл. 76, ал. 3, чл. 77 и чл. 79 от Административнопроцесуалния кодекс, чл. 8, чл. 11, ал. 3 и чл. 28, ал. 1 от Закона за нормативните актове, чл. 9 от Закона за местните данъци и такси, чл. 21, ал. 1, т. 23, ал. 2 и чл. 22, ал. 1 от Закона за местното самоуправление и местната администрация и след приемането на Решение №562/29.11.2022 г. , предлагам Общински съвет Разград да приеме следното

**Р Е Ш Е Н И Е:**

1. Приема Наредба за изменение на Наредба № 14 на Общински съвет Разград за определянето и администрирането на местните такси и цени на услуги на територията на община Разград, както следва:

**§ 1. В Чл. 58, ал. 1 се правят следните изменения:**

**т. 50.** За нощувка;

**т. 50.1**. За външни ползватели – на легло;

за ползване на стая – двойно настаняване 30,00 лв.;

за ползване на стая – единично настаняване 15,00 лв.;

 за организирани групи над 10 човека 10,00 лв.

**Заключителна разпоредба**

**§ 2.** Наредбата за изменение на Наредба № 14 на Общински съвет Разград за определянето и администрирането на местните такси и цени на услуги на територията на община Разград влиза в сила влиза в сила три дни от разгласяването й чрез местните печатни издания или по друг подходящ начин, съгласно разпоредбата на чл. 78, ал. 3 от АПК.

Решението подлежи на оспорване по реда и в срока по АПК пред Административен съд Разград.

Настоящото решение да бъде изпратено на Кмета на Община Разград и на Областния управител на Област Разград в 7-дневен срок от приемането му.

 Приложение: Анализ на цени за предоставяне на нощувка в ЦПЛР – УЧЕНИЧЕСКО ОБЩЕЖИТИЕ – ГР.РАЗГРАД

**ВНОСИТЕЛ:**

 **/РУСКО ДЯНКОВ/**

 **ПРЕДСЕДАТЕЛ НА ОБС:**

 **/Стоян Ненчев/**